Diari Oficial de la Generalitat Valenciana


Sumari del DOGV 3155, del 05-01-1998 (1997/12439)

RESOLUCIÓ de 18 de novembre de 1997, de la Direcció General de la Funció Pública, per la qual s'executa la sentència núm. 2.563/1997, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12879


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 18 de novembre de 1997, de la Direcció General de la Funció Pública, per la qual s'executa la sentència núm. 2.563/1997, del Tribunal Superior de Justícia de la Comunitat Valenciana. [97/X12206]
  
Vista la sentència núm. 2.563/1997, de 21 d'octubre de 1997, dictada per la Sala Social del Tribunal Superior de Justícia de la Comunitat Valenciana, en el recurs de suplicació núm. 3271/96, interposat contra la sentència de data 3 de juliol de 1996, del Jutjat Social núm. 12 de València, en les actuacions núm. 353/96, seguides sobre acomiadament a instància de la Sra. Dolores Romero Gregori, contra l'Institut Valencià de la Joventut de la Generalitat Valenciana, el veredicte de la qual és del següent tenor literal:
  
"Estimem el recurs de suplicació interposat per la demandant Dolores Romero Gregori contra la sentència de 3 de juliol de 1996 del Jutjat Social núm. 12 de València i per això, amb revocació d'aquesta, hem de declarar i declarem la improcedència de l'acomiadament de què aquesta fou objecte per part de l'organisme demandat Institut Valencià de la Joventut, de la Conselleria de Cultura, Educació i Ciència de la Generalitat Valenciana, el qual és condemnat a la readmissió, a la seua opció que haurà d'exercitar en el termini de cinc dies, en les mateixes condicions laborals anteriors, o a la indemnització en la quantitat resultat d'antiguitat especificada en el fet provat quart de la sentència d'instància atesa la seua condició de fixa discontínua, el barem legal dels quaranta-cinc dies de salari per any de servei o part proporcional, condemnant en un i altre cas la demandada esmentada al pagament dels salaris que aquesta treballadora hagués meritat en les campanyes posteriors a l'acomiadament i en les quals hauria hagut de treballar; fent reserva a aquesta demandada de les accions que li corresponga exercitar contra l'Estat pels salaris de tramitació que excedesquen dels seixanta dies comptats a partir de la data de presentació de la demanda".
  
Vista la proposta que formula l'Institut Valencià de la Joventut optant per la no readmissió de la treballadora demandant i, per tant, pel pagament de la indemnització establerta legalment.
  
Vist el que disposen els articles 56 de l'Estatut dels Treballadors i 110 del Reial Decret Legislatiu 2/1995, de 7 d'abril, pel qual s'aprova el text refós de la Llei de Procediment Laboral.
  
En virtut del que disposen els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals, i fent ús de les competències que legalment tinc conferides, resolc,
  
Indemnitzar la Sra. Dolores Romero Gregori, DNI núm. 75.907.445, a càrrec de l'aplicació pressupostària corresponent de l'Institut Valencià de la Joventut en la quantitat resultant una vegada efectuats, pels serveis corresponents de l'organisme esmentat, els càlculs procedents en els termes estrictes del veredicte de la sentència 2.563/1997, que s'executa.
  
València, 18 de novembre de 1997.- El director general de Funció Pública: Fernando Cano Pérez.